# **SOL·LICITUD D’ÚS INSTAL·LACIONS ESPORTIVES MUNICIPALS**

# **TEMPORADA 2022/2023**

Benvolguts/des senyors/es,

Els hi fem arribar l'enllaç de la sol·licitud d’hores per a la propera temporada 2022-2023.

Enguany us presentem novetats. La inclusió del Palau d’Esports Catalunya i el Gimnàs del Velòdrom en la xarxa d’equipaments esportius municipals i un nou formulari a complimentar.

Punts a tenir en compte:

* Genèrics:
	+ Cal complimentar tota la documentació requerida per poder donar per vàlida la sol·licitud presentada.
	+ Cal enviar el document d’Excel complimentant obligatòriament la pestanya de DADES d’ENTITAT i la FITXA/ES corresponents a les instal·lacions a sol·licitar.
	+ En totes les FITXES d’Instal·lacions hi ha una casella d’observacions per si cal aclarir algun tipus de informació ( 2 equips entrenen junts, alternativa d’instal·lació,..)
	+ El PMET, avisant com a mínim amb un mes d’antelació, podrà fer ús de les instal·lacions per l’organització d’esdeveniments d’interès per la ciutat.

El PMET facilitarà, en la mesura del possible, alguna alternativa.

* Pavellons:
	+ Cal sol·licitar l’horari real. Es prendrà com a referència el nombre d’equips que actualment es tenen en competició i les hores màximes d’entrenament per categoria i nivell que apareixen a la pestanya informativa d’hores i usos de pavellons.
	+ Cal complimentar tota la informació de cada equip referent a: CATEGORIA (juvenil, cadet,.), GÈNERE (masculí/femení) i COMPETICIÓ (preferent,.)
	+ Fins les 20.30 hores tots els pavellons es distribuiran en pistes transversals (exceptuant el pavelló de St. Salvador)
* Piscina:
	+ Cal indicar per a cada grup: instal·lació, dies i horaris, espais, núm. monitors, en cas de necessitat, i el nombre aproximat d’esportistes.
	+ En observacions es pot indicar una segona opció d’instal·lació.
* Sala d’activitats:
	+ Cal indicar per a cada grup: instal·lació, espai, activitat a realitzar i el nombre aproximat d’esportistes.
	+ Indicar el núm. de monitors físics, en cas de necessitat
* Gimnàs:
	+ Només es podrà sol·licitar a partir d’equips juvenils (mínim 16 anys)
	+ L’aforament màxim es de 20 persones.
* Velòdrom:
	+ Cal especificar per a cada grup, l’espai a utilitzar i el nombre aproximat d’esportistes.
* Pista atletisme:
	+ Cal especificar per a cada grup, l’espai a utilitzar i el nombre aproximat d’esportistes.
* Camp de rugbi:
	+ Es prendrà com a referència els equips que actualment es tenen en competició.
	+ Cal complimentar tota la informació de cada equip referent a: CATEGORIA (M8, M10, Sèniors, Veterans,....), GÈNERE (masculí/femení) i COMPETICIÓ.
* Pistes de tennis:
	+ Es prendrà com a referència els equips que actualment es tenen en competició.
	+ Cal complimentar tota la informació de cada equip referent a: CATEGORIA (juvenil, cadet, .....), GÈNERE (masculí/femení) i COMPETICIÓ.
	+ Cal indicar el nombre de pistes (màxim 3) i nombre aproximat d’esportistes per pista
* *Un cop iniciada la temporada (octubre), es revisarà la informació aportada referent als equips de cada club, mitjançant els corresponents certificats emesos per les federacions / consell, dels equips inscrits.*

En cas d’estar interessats en sol·licitar horaris, s’ha d’emplenar i reenviar la documentació abans del dia **31 de maig** a la següent adreça: pme@tarragona.cat

L’Excel consta de la següent documentació:

* Dades de l’Entitat
* Informació orientativa d’hores i usos dels pavellons
* Fitxa sol·licitud per cada instal·lació

La concessió per la temporada comprèn el període de setembre 2022 a juny 2023.

A excepció de la PISCINA que comprèn el període del 3 d’octubre 2022 al 20 de juny 2023

Qualsevol necessitat fora d’aquestes dates, caldrà sol·licitar-la expressament al PMET.

En el següent enllaç web\_patronat, trobareu tota la informació referent a la sol·licitud d'instal·lacions municipals, tant de piscines com de pavellons.